Robert Desnos
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Robert Desnos var en fransk dikter. Han var opprinnelig surrealist og viktig som medium under surrealistenes eksperimenter med hypnose. Han utga i denne perioden blant annet romanen La Liberté ou L'Amour (1927) og diktsamlingen Corps et biens (1930). Etter hvert fikk diktningen hans et sterkere preg av optimisme og tro på menneskelig fellesskap.
Under andre verdenskrig skrev han sterkt engasjerte dikt mot de tyske okkupantene av Frankrike, for eksempel Fortunes (1942) og État de veille (1943). Diktsamlingen Trente Chantefables pour les enfants sages (1944) er vellykket diktning for barn. Han døde i en tysk konsentrasjonsleir. Les mer i Store norske leksikon Frankrikes litteratur litteratur lyrikk bok Frankrike – den tredje republikk (1871–1940) Eksterne lenker L'Association des Amis de Robert Desnos: Nettside tilegnet Robert Desnos